69 
foregaaer derved, at et Sædfim gjennem den Vædske, der 
jævnlig ved Dug og Regn befinder sig paa Planterne og om- 
giver Frugtlegemerne, baner sig Vei op til Griffelmundingen, 
trænger ned gjennem Kanalen til Kimblæren og ved sin be- 
frugtende Indflydelse i denne fremkalder Celledeling og Væxt. 
Kimblæren udvikler sig saaledes efterhaanden til et lille 
Legeme, der dels voxer opad, dels nedad; dets nederste Del 
bliver til Frugtstilk (pedicellus, seta), der borer sig 
ind i Frugtbunden (torus) og sammen voxer med denne, 
medens den øverste Del bliver til Frugt. 
Frugtlegemets Ydrevæg, navulig den nederste Del, der 
indeslutter den unge Frugt, tiltager samtidigt i Væxt, danner 
et hindeagtigt Dække om denne, medens Griff"eldelen snart 
tørrer ind, men i Regelen ikke falder af. Dette Dække kaldes 
Hætte (calyptra); indenfor denne modnes Frugten fuld- 
stændigt, inden den bryder frem. Gjennembrudet skeer gjerne 
tæt ved Spidsen ved Siden af Griffelen, ikke som hos de 
fleste Bladmosser derved, at Hætten brister paatværs. Efter 
Frugtens Gjennembrud voxer Frugtstilken meget rask, og ofte 
naaer den i faa Timer en Længde af flere Tommer; denne Væxt 
skeer ikke ved en Celledeling, men ved en stærk Forlængelse 
af de allerede anlagte, korte, tavleformede Celler, hvoraf 
Stilken oprindeligt bestaaer. Disse Celler ere fyldte med en 
klar Vædske, og hos nogle Arter har man iagttaget regel- 
mæssige Strømninger i dem. Frugtstilken er hvid eller lyse- 
grøn, temmelig tyk i Forhold til den lille Frugt, men hurtigt 
henvisnende efter Frugtens Aabning. 
Hos Anthoceros mangler det hindeagtige Dække om 
Kimblæren; denne ligger nemlig indsænkt i Løvet i en lille 
Hule, der ved en meget smal Kanal udmunder i Løvets 
Overflade. Egentlig Hætte findes her altsaa ikke, men idet 
Frugten voxer til og bryder frem gjennem Mundingen, hæver 
den i Veiret med sig Partier af det den omgivende bortdøde 
Cellevæv, hvilke i Form af en lille Hætte blive siddende paa 
Frugtens Top. 
FRUGTEN hos Halvmosserne er en Kapsel (theca, 
capsula) med mere eller mindre tyk, lysebrun og blød, eller 
